Diari Oficial de la Generalitat Valenciana


Sumari del DOGV 8708, del 31-12-2019 (2019/12702)

RESOLUCIÓ de 27 de desembre de 2019, del director general de l'Institut Valencià de Cultura, per la qual es publica la relació de llocs de treball, aprovada pel Consell de Direcció de l'Institut Valencià de Cultura en sessió celebrada el 10 de maig de 2019.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8708

Data del DOGV
:   31-12-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/12711


Data del document
:   27-12-2019

Organisme emissor
:   Institut Valencià de Cultura

Tipus de document
:   Resolució

Descriptors 

:   * Institut Valencià de Cultura
    * concurs administratiu

RESOLUCIÓ de 27 de desembre de 2019, del director general de l'Institut Valencià de Cultura, per la qual es publica la relació de llocs de treball, aprovada pel Consell de Direcció de l'Institut Valencià de Cultura en sessió celebrada el 10 de maig de 2019. [2019/12582]  
Antecedents  
La Llei 1/2013, de 21 de maig, de la Generalitat, de mesures de reestructuració i racionalització del sector públic empresarial i fundacional de la Generalitat, té per objecte establir les mesures de reestructuració i racionalització del sector públic empresarial i fundacional de la Generalitat i disposa les actuacions que cal fer sobre les diverses persones jurídiques que l'integren, i fixa, així mateix, el marc de referència per al seu desenvolupamen d'aquestes mesurest. En conseqüència, l'1 de gener de 2013 es va constituir legalment CulturArts Generalitat mitjançant el canvi de denominació de Teatres de la Generalitat i la integració dels extints ens de dret públics: Institut Valencià de la Música (IVM), Institut Valencià de l'Audiovisual i la Cinematografia (IVAC) i Institut Valencià de Conservació i Restauració de Bens Culturals (IVC+r).  
El Decret 5/2013, de 4 de gener, del Consell, pel qual s'aprova el Reglament d'organització i funcionament de CulturArts Generalitat. (DOGV 6937, 07.01.2013) en l- article 15 determina que la relació de llocs de treball es publicarà anualment en el Diari Oficial de la Generalitat Valenciana.  
Amb data 13 de febrer de 2018 CulturArts Generalitat passa a denominar-se Institut Valencià de Cultura (Disposició Final primera de la Llei 1/2018, de 9 de febrer, de la Generalitat).  
Amb data 10 de maig de 2019 el Consell de Direcció de l'Institut Valencià de Cultura aprova la relació de Llocs de treball de l'Institut Valencià de Cultura.  
La Llei 21/2017, de 28 de desembre, de mesures fiscals, de gestió administrativa i financera, i d'organització de la Generalitat, en el seu títol III, capítol IV, secció segona, article 51, disposa la creació del Institut Valencià de Conservació, Restauració i Investigació com a entitat de dret públic per escissió del Institut Valencià de Cultura. La disposició addicional quarta de la citada llei assenyala que l'entrada en funcionament de l'Institut es produirà quan entre en vigor el seu reglament orgànic i funcional, havent entrat en vigor mitjançant el decret 27/2019, d'1 de març, del Consell, l'aprovació del seu Reglament d'organització i funcionament. D'acord amb això, el personal del IVCR+i ja no forma part de la relació de lloc de treball de l'Institut Valencià de Cultura.  
  
L'entitat Institut Valencià de Cultura ha elaborat la relació de llocs de treball d'acord amb les condicions laborals, que són vigents i es regulen en els diversos acords o convenis col·lectius, i que són aplicables a la plantilla de l'entitat depenent de l'empresa de procedència, tenint en compte que les subrogacions es van realitzar en virtut de l'article 44 de l'Estatut dels Treballadors. Sense perjudici del que es disposa en l'apartat tercer de la disposició addicional quarta de la Llei 1/2013, de la Generalitat.  
La relació de llocs de treball compta amb l'informe favorable preceptiu, previst en les lleis anuals de pressupostos, que ha d'emetre la Direcció General de Sector Públic i Patrimoni, subscrit en data 27 de desembre de 2019.  
  
Fonaments de dret  
I. El Decret 5/2013, de 4 de gener, del Consell, pel qual s'aprova el Reglament d'organització i funcionament de CulturArts Generalitat (actual Institut Valencià de Cultura). (DOGV 6937, 07.01.2013) en el capítol IV, articles 12.1, 13, 14.1 i 15 estableix que» l'entitat podrà disposar de personal funcionari i laboral en els termes previstos en la legislació de funció pública i es regirà, amb caràcter general, per les normes de Dret administratiu o laboral que li siguen aplicables.» «El personal funcionari adscrit a l'entitat es regirà per la normativa en matèria de funció pública. Els llocs de treball de naturalesa funcionarial, així com les persones que els ocupen i les relacions de llocs de treball, seran gestionats per l'òrgan directiu competent en matèria de funció pública de la Generalitat.»  
«El personal laboral propi de l'entitat es regirà pel dret laboral, les normes convencionalment aplicables, la normativa sobre règim econòmic financer del sector públic empresarial, les disposicions de les successives lleis de pressupostos i, a més, li seran aplicable les previsions de l'Estatut Bàsic de l'Empleat públic i de la legislació de la funció pública valenciana que així ho disposen expressament.»  
«Anualment, es publicarà en el Diari Oficial de la Generalitat Valenciana la relació dels llocs de treball de l'entitat.»  
II. La disposició addicional quarta de la Llei 1/2013, apartats 2 i 3, disposa que «Aquesta incorporació o integració del personal laboral dels ens del sector públic de la Generalitat que s'extingeixen, per execució d'aquesta llei, en els ens d'aquest sector que assumisquen les seues funcions, es realitzarà d'acord amb el que s'estableix en l'article 44 del text refós de l'Estatut dels Treballadors, aprovat pel Reial decret legislatiu 1/1995, de 24 de març.  
En el cas que després de l'efectiva posada en funcionament dels diferents ens resultants de les operacions de reestructuració previstes en el títol II del Decret llei 7/2012 i de la present norma existira una disparitat de condicions laborals del seu personal, derivada de la coexistència de diversos convenis col·lectius o de qualsevol altra mena de situació personal o col·lectiva, s'haurà de procedir pels procediments legals de l'article 39, 40, 41 i 82.3 del text refós de l'Estatut dels Treballadors, així com, si escau, en el termini d'un any des de l'entrada en vigor de la present norma, a negociar en cada ens matriu un nou conveni col·lectiu aplicable a totes les relacions laborals del seu personal.»  
  
III. El Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors, en el seu article 44.4 estableix que «Excepte pacte en contra, establit mitjançant acord d'empresa entre el cessionari i els representants dels treballadors una vegada consumada la successió, les relacions laborals dels treballadors afectats per la successió continuaran regint-se pel conveni col·lectiu que en el moment de la transmissió siga aplicable en l'empresa, centre de treball o unitat productiva autònoma transferida. Aquesta aplicació es mantindrà fins a la data d'expiració del conveni col·lectiu d'origen o fins a l'entrada en vigor d'un altre conveni col·lectiu nou que siga aplicable a l'entitat econòmica transmesa.»  
IV. La Llei 7/2007, de 12 d'abril, de l'Estatut Bàsic de l'Empleat públic, estableix en l- article 74 que les administracions públiques han d'estructurar la seua organització a través de les relacions de lloc de treball.  
V. La Llei 10/2010, de 9 de juliol, de la Generalitat, d'ordenació i gestió de la funció pública valenciana, consagra aquest precepte i preveu en el seu article 42 el contingut mínim que ha d'estructurar les citades relacions de llocs de treball.  
Considerant que el Consell de Direcció d'aquesta entitat, en sessió celebrada el 10 de maig de 2019 acorda, en virtut de les competències atorgades per l'article 8.2.f del Decret 124/2016, de 30 de setembre, del Consell, pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, l'aprovació de la relació de llocs de treball.  
  
Per tot això, en ús a les facultats atribuïdes en l'article 8 del Decret 5/2013, de 4 de gener, del Consell, pel qual s'aprova el Reglament d'Organització i Funcionament de CulturArts Generalitat (actual Institut Valencià de Cultura), modificat pel Decret 141/2014, de 5 de setembre, i pel Decret 124/2016, de 30 de setembre, resolc:  
  
  
Publicar la relació de llocs de treball del Institut Valencià de Cultura en el Diari Oficial de la Generalitat Valenciana.  
  
Contra aquesta resolució, que esgota la via administrativa, es pot interposar un recurs contenciós administratiu en el termini de dos mesos, a comptar des de l'endemà de la notificació, davant la Sala Contenciosa-Administrativa del Tribunal Superior de Justícia. No obstant això, potestativament s'hi pot interposar recurs de reposició en el termini d'un mes, a comptar des de l'endemà de la notificació, davant el mateix òrgan que ha dictat l'acte contra el qual es recorre.  
  
València, 27 de desembre de 2019.- El director general del Institut Valencià de Cultura de la Generalitat: Abelardo Guarinos Viñoles.